Akken i d- nenna yakan, tisfifin n wanuɣen-agi d tijdidin deg unnar n tsekla yuran s teqbaylit, nefren amaru-agi d wayen yura akken ad d-nesken azal i yerra Kamel Bentaḥa i tsekla n warrac. Ulac win ixedmen fell-as akatay, ulac win yuran fell-as adlis. Ar tura, ayen yettwaxedmen fell-as ala adiwenni di l’internet neɣ ayen yettwarun fell-as deg yiɣmisen.Ɣef waya nebɣa ad d-nini ayen yexdem d tasekla n warrac imecṭaḥ.